《豨冻宜酒以皮为之入口爽而色可爱客以山谷醒酒冰比之余谓冰鳞物也其性寒比之玉狸又不莹戏成一首》
宋代·林希逸

豚膏鼎化元非胾，切入金盘得许清。鳞雪性寒空细缕，狸霜糟重欠通明。

渠嗟不遇黄山谷，我爱浑如碧水晶。醉后不妨冰著齿，最宜人是味温平。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。